stanford-oval/wikipedia huggingface dataset:
การฆ่าล้างเผ่าพันธุ์ชาวเซอร์แคสเซีย
หนังสืออ่านเพิ่มเติม

Ahmed, Akbar (2013). The Thistle and the Drone: How America's War on Terror Became a Global War on Tribal Islam. Washington, D.C.: Brookings Institution Press. ISBN 978-0-8157-2379-0.
Baddeley, John F. (1908). The Russian conquest of the Caucasus. London: Longmans, Green and Co. ISBN 0-7007-0634-8. OL 3428695M.
Richmond, Walter (2013). The Circassian Genocide. Genocide, Political Violence, Human Rights. Rutgers University Press. ISBN 978-0-8135-6069-4. สืบค้นเมื่อ 3 May 2016.
Richmond, Walter (2008). The Northwest Caucasus: Past, Present, Future. London: Routledge. ISBN 978-1-134-00249-8.
หัวใจหมอไม่มอดไหม้

| หัวใจหมอไม่มอดไหม้ |
| --- | --- |

ฮันกึล: 닥터슬럼프
อาร์อาร์: Dakteoseulleompeu 
เอ็มอาร์: Takt'ŏsŭllŏmp'ŭ 
 
แนว: สุขนาฏกรรมจินตนิยม ละครทางการแพทย์
บทประพันธ์: แพ็ก ซุน-อู
กำกับโดย: โอ ฮย็อน-จ็อง
แสดงนำ: พัก ฮย็อง-ชิก พัก ชิน-ฮเย ยุน พัก กง ซ็อง-ฮา
ดนตรีโดย: คิม จุน-ซ็อก ช็อง เซ-ริน
ประเทศแหล่งกำเนิด: เกาหลีใต้
ภาษาต้นฉบับ: เกาหลี
ออกอากาศ
สถานีโทรทัศน์: เจทีบีซี
ออกอากาศ: 27 มกราคม ค.ศ. 2024 (2024-01-27)
หัวใจหมอไม่มอดไหม้ (เกาหลี: 닥터슬럼프) เป็นละครโทรทัศน์เกาหลีใต้แนวโรแมนติกคอมเมดี้ เขียนโดย แพ็ก ซุน-อู กำกับโดย โอ ฮย็อน-จ็อง และนำแสดงโดย พัก ฮย็อง-ชิก, พัก ชิน-ฮเย, ยุน พัค และ กง ซอง-ฮา ออกอากาศทางช่องเจทีบีซี ทุกวันเสาร์และวันอาทิตย์ เวลา 22:30 น. (เวลามาตรฐานเกาหลี) ตั้งแต่วันที่ 27 มกราคม ถึง 17 มีนาคม 2024 นอกจากนี้ยังสตรีมมิ่งทางทีวิง ในเกาหลีใต้และบนเน็ตฟลิกซ์ในบางภูมิภาค
เรื่องย่อ

หัวใจหมอไม่มอดไหม้  เป็นละครโทรทัศน์แนวโรแมนติกคอมเมดี ที่เล่าเรื่องราวความสัมพันธ์ที่แปรเปลี่ยนความเกลียดชังให้กลายเป็นความรักของ นัม ฮา-นึล และ ยอ จอง-อู สองบุคคลที่มีอนาคตสดใสในสายอาชีพ แต่กลับต้องเผชิญหน้ากับช่วงเวลาที่ตกต่ำในชีวิต ฮา-นึลและจอง-อู เคยเป็นคู่แข่งสมัยเรียนมัธยมปลาย ทั้งคู่เกลียดกันอย่างรุนแรง และแยกจากกันหลังจบการศึกษา เมื่อทั้งคู่ถูกบีบให้ลาออกจากอาชีพแพทย์ พวกเขาจึงตัดสินใจมาใช้ชีวิตอยู่ร่วมกันที่บ้านของฮา-นึล
นักแสดง > นักแสดงหลัก

พัก ฮย็อง-ชิก รับบทเป็น ยอ จอง-อู,
ศัลยแพทย์ตกแต่งชื่อดัง สู่จุดเปลี่ยนชีวิตเมื่อเกิดอุบัติเหตุทางการแพทย์
พัก ชิน-ฮเย รับบทเป็น นัม ฮา-นึล,
นักเรียนที่ได้เกรด A ตลอดและมีความขยันหมั่นเพียรสูง ได้เป็นวิสัญญีแพทย์หลังจากผ่านความยากลำบากมาอย่างมาก เธอออกจากโรงพยาบาลหลังจากที่ถูกอาจารย์แพทย์กดดันจนเกิดอาการหมดไฟในการทำงาน
ยุน พัก รับบทเป็น บิน แด-ยอง,
ศัลยแพทย์ตกแต่งซึ่งเป็นคู่แข่งและเพื่อนร่วมรุ่นของจอง-อู
กง ซอง-ฮา รับบทเป็น อี ฮง-รัน,
วิสัญญีแพทย์ เพื่อนสนิทของ ฮา-นึล ทำงานในคลินิกสูตินารี ใกล้คลินิกความงามของ แด-ยอง
นักแสดง > นักแสดงสมทบ

โอ ดง-มิน รับบทเป็น มิน คยอง-มิน, เพื่อนรุ่นพี่ของ จอง-อู เป็นติวเตอร์ให้ จอง-อู มาตั้งแต่สมัยเรียน และเป็นรุ่นพี่ของ ฮา-นึล ที่โรงพยาบาล
นักแสดง > นักแสดงสมทบ > ครอบครัวของฮา-นึล

จาง ฮเย-จิน รับบทเป็น กง วอน-ซอล, แม่ของฮานึล
ยุน ซัง-ฮยอน as นัม บา-ดา, น้องชายของฮานึล
ฮยอน บง-ชิก  as กง แท-ซอน, น้าชายของฮานึล
นักแสดง > นักแสดงสมทบ > โรงเรียนมัธยม ยองวอน

จอง จี-ซุน as ฮัน ซัง-ชอล, ครูประจำชั้น และครูสอนคณิตศาสตร์ ของ จอง-อู และ ฮา-นึล
พัค วอน-โฮ as คิม มู-กึน, เพื่อนของจอง-อู
คัง ซัง-จุน as ซน ชาน-ยอง, เพื่อนของจอง-อู
นักแสดง > นักแสดงสมทบ > อื่นๆ

คิม แจ-บอม as คัง จิน-ซอก, วิสัญญีแพทย์ ที่เข้าผ่าตัดกับ จอง-อู ในวันที่เกิดอุบัติเหตุ มีที่มาน่าสงสัย
โอ รยง as คิม ซัง-กึน, ศาสตราจารย์แผนกวิสัญญี อาจารย์ของฮานึล
ซง จี-อู  as โด ฮเย-จี, พยาบาล คลินิคแดยอง
พัค จอง-วอน รับบทเป็น ฮัน มิน-จอง, ฝ่ายประชาสัมพันธ์ คลินิกแดยอง
คิม จอง-ฮวาน รับบทเป็น หมออู เพื่อนร่วมงาน ฮานึล
ฮัน ดา-มี รับบทเป็น หมอโจ เพื่อนร่วมงาน ฮานึล
ฮวัง โด-ยุน รับบทเป็น บิน อึน-จอง, ลูกสาว แดยอง
คิม ฮี-ซอง รับบทเป็น จิน-อู, ลูกชาย ฮงรัน
ยุน กี-ชาง รับบทเป็น ตำรวจ สืบสวนคดีของจองอู
นัม มี-จอง รับบทเป็น นัม ซุก-จา, ป้าของฮานึล
อี มิน-ยอง รับบทเป็น นัม มี-จา, ป้าของฮานึล
จอง เย-ซอ รับบทเป็น พยาบาลพัค, พยาบาลคลินิกของจองอู
อี ฮา-จู รับบทเป็น พยาบาลโอ, พยาบาลคลินิกของจองอู
นักแสดง > รับเชิญพิเศษ

พัค วอน-ซัง รับบทเป็น นัม มัน-ซอก, พ่อของฮานึล
อี จู-ยอง รับบทเป็น แม่ของจองอู
อี ซึง-จุน รับบทเป็น จิตแพทย์
ยู ฮา-ยอน รับบทเป็น ฮานึล วัยเด็ก
ซอ อู-จิน รับบทเป็น จองอู วัยเด็ก
Jang In-sub รับบทเป็น เพื่อนของจองอู และแดยอง (ep.1)
ชา ยง-ฮัก รับบทเป็น อัยการ
จอน อี-ซู รับบทเป็น ฉาง ปิง, ทายาทกาสิโนสาว ชาวมาเก๊า
Kim Il-joong รับบทเป็น พิธีกรรายการ
Kim Ha-eun รับบทเป็น ผู้ประกาศข่าว
อี ซอง-คยอง รับบทเป็น ฮัน อู-รี, คนสอบได้ที่ 3 เพื่อนร่วมชั้นสมัยมัธยมของ จองอู และฮานึล (ep.6)
Han Gyu-won รับบทเป็น ลูกชาย ผอ.รพ. ที่ปูซาน คู่ดูตัวฮานึล
โปรดักชั่น

การอ่านบทละครครั้งแรกจัดขึ้นในวันที่ 4 มีนาคม 2023 และเริ่มถ่ายทำในเดือนเดียวกัน
เมื่อวันที่ 14 มีนาคม 2023 พัค ฮยอง-ชิก, พัค ชิน-ฮเย, ยุน พัค และ กง ซอง-ฮา ได้รับการยืนยันว่าแสดงในซีรีส์นี้ โดยมี SLL และ HighZium Studio เป็นผู้สร้าง
ซีรีส์เรื่องนี้เป็นการกลับมาทำงานร่วมกันในรอบ 11 ปี ของ พัค ฮยอง-ชิก และ พัค ชิน-ฮเย ซึ่งเคยร่วมงานกันจาก The Heirs และยังเป็นการกลับมาทำงานร่วมกันในรอบ 10 ปี ของ พัค ฮยอง-ชิก และ ยุน พัค ซึ่งเคยร่วมงานกันจากซีรีส์ ครอบครัวจอมวุ่น บ้านอุ่นไอรัก อีกด้วย
เพลงประกอบละคร > Part 1

| No>  | Title | Lyrics | Music | Artist | Length |
| --- | --- | --- | --- | --- | --- |
| 1. | "In My Memory" (기억속에 너와) |  Lee Ki-hwan  Eunrim |  Lee Ki-hwan  Eunrim | ซึลกี (Red velvet) | 3:25 |
| 2. | "In My Memory" (기억속에 너와; Inst.) |  |  Lee Ki-hwan  Eunrim |  | 3:25 |
| Total length: | Total length: | Total length: | Total length: | Total length: | 6:50 |
เพลงประกอบละคร > Part 2

| No>  | Title | Lyrics | Music | Artist | Length |
| --- | --- | --- | --- | --- | --- |
| 1. | "Not Alone" (혼자가 아니야) | Taibian |  Taibian  Kim Jung-woo (Toxic)  Director Ahn | Hynn | 4:12 |
| 2. | "Not Alone" (혼자가 아니야; Inst.) |  |  Taibian  Kim Jung-woo (Toxic)  Director Ahn |  | 4:12 |
| Total length: | Total length: | Total length: | Total length: | Total length: | 8:24 |
เพลงประกอบละคร > Part 3

| No>  | Title | Lyrics | Music | Artist | Length |
| --- | --- | --- | --- | --- | --- |
| 1. | "The Way to Love Myself" (나 사랑법) | Lee Chi-hoon | Park Sung-il | เฉิน (EXO) | 3:29 |
| 2. | "The Way to Love Myself" (나 사랑법; Inst.) |  | Park Sung-il |  | 3:29 |
| Total length: | Total length: | Total length: | Total length: | Total length: | 6:58 |
เพลงประกอบละคร > Part 4

| No>  | Title | Lyrics | Music | Artist | Length |
| --- | --- | --- | --- | --- | --- |
| 1. | "Actually I Love You" (사실 너를) | In Woo | In Woo | Junggigo | 3:45 |
| 2. | "Actually I Love You" (사실 너를; Inst.) |  | In Woo |  | 3:45 |
| Total length: | Total length: | Total length: | Total length: | Total length: | 7:30 |
เพลงประกอบละคร > Part 5

| No>  | Title | Lyrics | Music | Artist | Length |
| --- | --- | --- | --- | --- | --- |
| 1. | "Love Is" (사랑한다는 말은) | Park Purple |  Park Purple  In Woo | ดายอง (WJSN) ft. Eden | 3:11 |
| 2. | "Love Is" (사랑한다는 말은; Inst.) |  |  Park Purple  In Woo |  | 3:11 |
| Total length: | Total length: | Total length: | Total length: | Total length: | 6:22 |
เพลงประกอบละคร > Part 6

| No>  | Title | Lyrics | Music | Artist | Length |
| --- | --- | --- | --- | --- | --- |
| 1. | "Lean On Me" (내게 기대) |  Shim Gyu-tae  Kim Jae-won  Jay Lee |  Jay Lee  Shim Gyu-tae  Kim Jae-won | พัค ฮยอง-ชิก | 3:26 |
| 2. | "Lean On Me" (내게 기대; Inst.) |  |  Jay Lee  Shim Gyu-tae  Kim Jae-won |  | 3:26 |
| Total length: | Total length: | Total length: | Total length: | Total length: | 6:52 |
ทัชชกร บุญลัภยานันท์

| ทัชชกร บุญลัภยานันท์ |
| --- | --- |

สารนิเทศภูมิหลัง
เกิด: 2 กันยายน พ.ศ. 2528 (39 ปี) กรุงเทพมหานคร ประเทศไทย
ส่วนสูง: 172 เซนติเมตร
อาชีพ: โปรดิวเซอร์ นักแสดง พิธีกร
ผลงานเด่น: พิธีกร - เทยเที่ยวไทย   ทองพลุ - รักนี้หัวใจเราจอง (2562)  ฟินเน่ - นาบี ฉันจะไม่รักเธอ (2564)   จันอับ - บัวผันฟันยับ (2565)  จูเลีย - นางฟ้าคาบาเรต์ (2565)   ครูนิดา - 23.5 องศาที่โลกเอียง (2567) 
สังกัด: จีเอ็มเอ็ม แกรมมี่ จีเอ็มเอ็มทีวี
ทัชชกร บุญลัภยานันท์ ชื่อเล่น ก๊อตจิ เป็นนักแสดงชาวไทย เป็นพิธีกรและฝ่ายสร้างสรรค์รายการเทยเที่ยวไทย และรถโรงเรียน และเป็นโปรดิวเซอร์ ในอีกหลายรายการมากมาย
ประวัติ

ทัชชกร บุญลัภยานันท์ หรือ ก๊อตจิ เกิดเมื่อวันที่ 2 กันยายน พ.ศ. 2528 (39 ปี) เป็นลูกเพียงคนเดียวของครอบครัว ก๊อตจิเป็นพิธีกร นักแสดงชาวไทยที่มีชื่อเสียงในวงกว้าง
จบการศึกษาระดับมัธยมศึกษา ที่ โรงเรียนสวนกุหลาบวิทยาลัย ระดับปริญญาตรี คณะอักษรศาสตร์ เอกภาษาจีน จุฬาลงกรณ์มหาวิทยาลัย และระดับปริญญาโท คณะนิเทศศาสตร์ สาขาวิชาการสื่อสารมวลชน จุฬาลงกรณ์มหาวิทยาลัย
เริ่มเป็นที่รู้จักจากการเป็นหนึ่งในพิธีกรรายการท่องเที่ยวชื่อดังอย่าง รายการ "เทยเที่ยวไทย" อีกทั้งยังเคยทำเบื้องหลังมาแล้วหลายรายการ อาทิ ครีเอทีฟรายการ Five Live, โปรดิวเซอร์รายการ รถโรงเรียน, โปรดิวเซอร์รายการ ชวนเล่น Challenge เป็นต้น
ด้านงานในวงการบันเทิง ก๊อตจินอกจากจะเป็นพิธีกรและโปรดิวเซอร์แล้ว ยังมีผลงานทางการอีกแสดงมากมาย ไม่ว่าจะเป็นซีรีส์ Love Balloon รักพองลม, Ugly Duckling รักนะเป็ดโง่ ตอน Pity Girl, U-Prince Series ตอน คิริว, Club Friday The Series 9 รักครั้งหนึ่ง ที่ไม่ถึงตาย ตอน รักนอกเวลา, Mint To Be นายนั่นแหละ… คู่แท้ของฉัน รวมทั้ง ภาพยนตร์ บัวผันฟันยับ และซีรีส์ 23.5 องศาที่โลกเอียง อีกด้วย
การศึกษา

มัธยมศึกษา : โรงเรียนสวนกุหลาบวิทยาลัย
ปริญญาตรี  : จุฬาลงกรณ์มหาวิทยาลัย คณะอักษรศาสตร์ เอกภาษาจีน
ปริญญาโท   : จุฬาลงกรณ์มหาวิทยาลัย คณะนิเทศศาสตร์ สาขาวิชาการสื่อมวลชน
ผลงาน > ภาพยนตร์

ชอบกดไลค์ ใช่กดเลิฟ
บัวผันฟันยับ รับบท จันอับ
ผลงาน > พิธีกร

รายการ เทยเที่ยวไทย (จีเอ็มเอ็ม 25)
โปรดิวเซอร์ รายการ รถโรงเรียน (จีเอ็มเอ็ม 25)
รายการ เห็นเป็นเรื่อง (ช่อง 7)
รายการ แม๊...เม้าท์ ยังไงไหนเล่าซิ (อมรินทร์ทีวี)
รางวัล

| ปี พ> ศ. | ชื่อรางวัล | ผล | หมายเหตุ |
| --- | --- | --- | --- |
| 2567 | Y Star on Spotlight of the Year (นักฉกซีนแห่งปี) | ได้รับรางวัล | จากเรื่อง 23.5 องศาที่โลกเอียง รางวัลคู่ กิตติพัทธ์ ชลารักษ์ (กอล์ฟ) |
กัมพูชายุคใหม่

หลังการล่มสลายของกัมพูชาประชาธิปไตย กัมพูชาตกอยู่ภายใต้การรุกรานของเวียดนามและรัฐบาลที่นิยมฮานอยซึ่งก่อตั้งสาธารณรัฐประชาชนกัมพูชา สงครามกลางเมืองหลัง พ.ศ. 2523 เป็นการสู้รบระหว่างกองทัพประชาชนปฏิวัติกัมพูชาของรัฐบาลกับแนวร่วมเขมรสามฝ่ายซึ่งถือเป็นรัฐบาลพลัดถิ่นของกลุ่มต่างๆสามกลุ่มคือ พรรคฟุนซินเปกของพระนโรดม สีหนุ พรรคกัมพูชาประชาธิปไตยหรือเขมรแดง และแนวร่วมปลดปล่อยแห่งชาติประชาชนเขมร มีการเจรจาสันติภาพตั้งแต่ พ.ศ. 2532 และนำไปสู่การประชุมสันติภาพที่ปารีสเพื่อสงบศึกใน พ.ศ. 2534 ในที่สุดมีการจัดการเลือกตั้งโดยสหประชาชาติใน พ.ศ. 2536 เพื่อเริ่มต้นฟื้นฟูประเทศ พระนโรดม สีหนุกลับมาเป็นกษัตริย์อีกครั้ง มีการจัดตั้งรัฐบาลผสม หลังจากมีการเลือกตั้งโดยปกติใน พ.ศ. 2541 การเมืองมีความมั่นคงขึ้น หลังการล่มสลายของเขมรแดง ใน พ.ศ. 2541
รัฐประหาร พ.ศ. 2540

บทความหลัก: รัฐประหารในประเทศกัมพูชา พ.ศ. 2540
หลังการจัดตั้งรัฐบาลผสม ได้เกิดความขัดแย้งภายในพรรคฟุนซินเปกอย่างหนัก การปรับคณะรัฐมนตรีของกัมพูชาเมื่อเดือนตุลาคม พ.ศ. 2537 ได้ปลดสม รังสี รัฐมนตรีว่าการกระทรวงการคลังออกจากตำแหน่งและได้มีมติให้สม รังสีพ้นจากสมาชิกภาพ ส.ส. เมื่อ 22 มิถุนายน พ.ศ. 2538 หลังจากที่เขาถูกบังคับให้พ้นจากสมาชิกภาพของพรรคฟุนซินเปกในเดือนพฤษภาคม พ.ศ. 2538 ในเดือนตุลาคม ปีเดียวกัน สม รังสีประกาศจัดตั้งพรรคชาติเขมร แต่ก็ถูกรัฐบาลประกาศให้เป็นพรรคนอกกฎหมายอีก ต่อมา 18 พฤศจิกายน พ.ศ. 2538 พระนโรดม สิริวุฒิ เลขาธิการพรรคฟุนซินเปกถูกประกาศกักบริเวณเนื่องจากถูกกล่าวหาว่ามีส่วนพัวพันกับการวางแผนลอบสังหารฮุน เซน หลังจากนั้นสมัชชาแห่งชาติกัมพูชามีมติด้วยคะแนน 105 ต่อ 0 ให้ถอนเอกสิทธิ์คุ้มครองพระนโรดม สิริวุฒิในฐานะ ส.ส. ทำให้พระนโรดม สิริวุฒิถูกส่งตัวไปยังเรือนจำ T-3 พระนโรดม สิริวุฒิปฏิเสธทุกข้อกล่าวหา ในที่สุดสมเด็จพระนโรดม สีหนุเข้ามาไกล่เกลี่ยให้พระนโรดม สิริวุฒิลี้ภัยไปยังฝรั่งเศส พระนโรดม สิริวุฒิเดินทางออกจากกัมพูชาในวันที่ 21 ธันวาคม ปีเดียวกันนั้น ไปยังสิงคโปร์ ก่อนจะเดินทางต่อไปฝรั่งเศสในวันที่ 23 ธันวาคม
ใน พ.ศ. 2540 เกิดความขัดแย้งระหว่างพระนโรดม รณฤทธิ์กับฮุน เซน ฮุน เซนกล่าวหาว่าพระนโรดม รณฤทธิ์วางแผนจะยึดอำนาจโดยอาศัยความช่วยเหลือจากเขมรแดง จึงสั่งให้ทหารในฝ่ายของตนจับกุมฝ่ายของฟุนซินเปก เหตุการณ์เริ่มขึ้นเมื่อวันที่ 5 กรกฎาคม พ.ศ. 2540 เกิดการปะทะระหว่างทหารที่สนับสนุนฮุน เซนกับพระนโรดม รณฤทธิ์กลางกรุงพนมเปญ ทหารฝ่ายฮุน เซนสามารถยึดครองพื้นที่ได้ 90% ฝ่ายของพระนโรดม รณฤทธิ์ที่มีพลเอกญึก บุญชัยเป็นหัวหน้าได้ล่าถอยมาตั้งมั่นที่โอร์เสม็ดติดแนวชายแดนที่จังหวัดสุรินทร์ โดยมีกองกำลังเขมรแดงส่วนหนึ่งเข้าช่วยเหลือฝ่ายพระนโรดม รณฤทธิ์ คือกลุ่มของเขียว สัมพันและตา มกที่ตั้งมั่นอยู่ที่อันลองเวง อีกกลุ่มหนึ่งเข้าโจมตีฝ่ายรัฐบาลที่บ้านโอตาเตี๊ยะตรงข้ามกับอำเภอบ่อไร่ จังหวัดตราดนำโดยตา มุต และตา มิต การต่อสู้ระหว่างทั้งสองฝ่ายทำให้กระสุนเข้ามาตกในเขตไทย ทหารไทยเสียชีวิต 1 นาย บาดเจ็บ 3 นาย ชาวกัมพูชาอพยพหนีเข้ามาฝั่งไทยประมาณ 3,000 คน มีการต่อสู้กับฝ่ายของฮุน เซนจนถึงเดือนสิงหาคม พ.ศ. 2540
หลังรัฐประหาร พระนโรดม รณฤทธิ์ลี้ภัยไปปารีส ผู้นำฟุนซินเปกบางคนถูกบังคับให้ออกนอกประเทศ บางคนถูกยิง พระนโรดม รณฤทธิ์ที่ลี้ภัยไปฝรั่งเศสได้ขอให้นานาชาติรับรองความเป็นนายกรัฐมนตรีคนที่ 1 ของกัมพูชา ส่วนฮุน เซนได้เปิดประชุมสภาให้แต่งตั้งอึง ฮวดเป็นนายกรัฐมนตรีคนที่ 1แทนพระนโรดม รณฤทธิ์เมื่อ 6 สิงหาคม และสภาเห็นชอบ 86 ต่อ 4 งดออกเสียง 6 บัตรเสีย 3 แต่พระนโรดม สีหนุไม่ยอมลงพระปรมาภิไธย โดยผลักดันให้เป็นหน้าที่ของเจีย ซิมประธานรัฐสภาและผู้สำเร็จราชการแทนพระองค์ เจีย ซิมจึงเป็นผู้ลงนามแทน อึง ฮวดจึงขึ้นมาเป็นนายกรัฐมนตรีคนที่ 1 แทน ผู้นำพรรคฟุนซินเปกกลับมาสู่กัมพูชาในช่วงเวลาสั้นๆก่อนการเลือกตั้ง พ.ศ. 2541 ในการเลือกตั้งครั้งนี้ พรรคประชาชนกัมพูชาได้ 41% พรรคฟุนซินเปกได้ 32% และพรรคสมรังสีได้ 13% ในที่สุด พรรคประชาชนกัมพูชาได้จัดตั้งรัฐบาลผสมกับพรรคฟุนซินเปก
ปัจจุบัน

การเลือกตั้งท้องถิ่นเกิดขึ้นครั้งแรกในเดือนกุมภาพันธ์ พ.ศ. 2545 ซึ่งมีความรุนแรงทางการเมืองเกิดขึ้น ผู้สมัครจากพรรคใหญ่มักเป็นผุ้ชนะ เกิดความรุนแรงต่อสถานทูตไทยและธุรกิจของไทยในเดือนมกราคม พ.ศ. 2546 หลังเหตุการณ์นี้ ทำให้มีการเจรจาระหว่างรัฐบาลไทยและรัฐบาลกัมพูชาตามมา
ในวันที่ 27 กรกฎาคม พ.ศ. 2546 มีการเลือกตั้งในกัมพูชาและพรรคประชาชนกัมพูชาได้เสียงส่วนใหญ่แต่ไม่พอต่อการจัดตั้งรัฐบาล สุดท้ายจึงต้องจัดตั้งรัฐบาลผสมร่วมกับพรรคฟุนซินเปกในกลางปี พ.ศ. 2547
ใน พ.ศ. 2547 นี้เอง พระนโรดม สีหนุซึ่งมีปัญหาทางด้านสุขภาพได้ประกาศสละราชสมบัติ พระนโรดม สีหมุนีได้ขึ้นครองราชสมบัติเป็นพระมหากษัตริย์พระองค์ต่อมา
แหล่งข้อมูลอื่น

Cambodia: July 1997: Shock and Aftermath by Brad Adams เก็บถาวร 2009-07-23 ที่ เวย์แบ็กแมชชีน
เขตจังหวัดที่พระนโรดม จักรพงษ์ประกาศแยกตัวไปเป็นเขตปกครองตนเองสมเด็จพระบิดาหลังการเลือกตั้ง พ.ศ. 2536 แต่ไม่สำเร็จ
กลุ่มดาวคนคู่

| --- | --- |
 คลิกเพื่อดูรูปใหญ่
ชื่อย่อ:: Gem
ชื่อคุณศัพท์:: Geminorum
สัญลักษณ์:: แฝด
ไรต์แอสเซนชัน:: 7 ชั่วโมง
เดคลิเนชัน:: 20°
เนื้อที่:: 514 ตารางองศา (อันดับที่ 30)
จำนวนดาวฤกษ์: (ความส่องสว่างปรากฏน้อยกว่า 3): 4
ดาวฤกษ์ที่สว่างที่สุด:: ดาวพอลลุกซ์ (β Gem) (ความส่องสว่างปรากฏ = 1.1)
ฝนดาวตก:: ฝนดาวตกคนคู่ ฝนดาวตกโรคนคู่
กลุ่มดาวที่ติดกัน:: กลุ่มดาวแมวป่า กลุ่มดาวสารถี กลุ่มดาววัว กลุ่มดาวนายพราน กลุ่มดาวยูนิคอร์น กลุ่มดาวหมาเล็ก กลุ่มดาวปู
มองเห็นได้ในระหว่างละติจูด +90° ถึง −60° มองเห็นได้ดีที่สุดในเวลา 21.00 น. ของเดือนกุมภาพันธ์
กลุ่มดาวคนคู่ หรือ กลุ่มดาวเมถุน (♊) เป็นกลุ่มดาวหนึ่งในกลุ่มดาวจักรราศี อยู่ระหว่างกลุ่มดาววัวทางทิศตะวันตก กับกลุ่มดาวปูทางทิศตะวันออก ทางทิศเหนือ คือ กลุ่มดาวสารถีและกลุ่มดาวแมวป่าที่แทบจะมองไม่เห็น ทางทิศใต้ คือ กลุ่มดาวยูนิคอร์นและกลุ่มดาวหมาเล็ก โครงการเจมินีขององค์การนาซา ตั้งชื่อตามกลุ่มดาวนี้
จุดเด่นของกลุ่มดาวคนคู่ คือ ดาวฤกษ์สองดวงอยู่ใกล้กัน ดาวที่อยู่สูงกว่าเรียกว่าดาวคัสตอร์ (α Gem) ดวงล่างเรียกว่าดาวพอลลักซ์ (β Gem)
ประวัติ

กลุ่มดาวคนคู่เป็นกลุ่มดาวจักรราศีลำดับที่สาม (นับจากราศีเมษ) เห็นได้ชัดตั้งแต่เดือนธันวาคม ถึง พฤษภาคม เป็นดาวสำคัญของนักเดินเรือ เพราะเมื่อดวงอาทิตย์เคลื่อนสู่ราศีมิถุน นับเป็นเครื่องหมายของการสิ้นสุดพายุฤดูหนาว เรือออกทะเลได้ บนเรือมักจะมีรูปปั้นและหิ้งบูชาเทพสององค์นี้ เพื่ออธิษฐานให้เดินทางได้ราบรื่น ปราศจากอุปสรรคทั้งปวง ในท่าเรือต่าง ๆ สมัยโบราณ ก็ยังมีรูปปั้นของเทพทั้งสองนี้ ที่สองฝั่งปากทางออกสู่ทะเล
เมื่อ 6,000-4,000 ปีก่อนคริสตกาล ดวงอาทิตย์เคลื่อนสู่ราศีมิถุนในช่วงวสันตวิษุวัต (21 มีนาคม) ราศีนี้จึงมีความสำคัญทั้งทางปฏิทินและทางลัทธิบูชา และในยุคดังกล่าวยังเป็นจุดเริ่มต้นการเกษตร ที่ต้องการปฏิทินที่แม่นยำสูง ในคัมภีร์โบราณอันเก่าแก่ มักวาดรูปเด็กทารกสองคน เป็นสัญลักษณ์ของราศีนี้
ดาวคัสตอร์นั้นเป็นดาวสีขาว ส่วนพอลลุกซ์เป็นดาวสีเหลือง ดาวสองดวงนี้อยู่ห่างกันประมาณ 4.5 องศา นอกจากนี้ในกลุ่มดาวคนคู่ ยังมีดาวความสว่างน้อยอีกหลายดวง เช่น "ดาวอัลเฮนา" (γ Gem), "ดาวอาซาบ" (δ Gem) เป็นต้น และใกล้ ๆ นั้นมีดาราจักรชื่อ M35
ชาวอาหรับเรียกดาวเด่นทั้งสองดวงนี้ว่าดาวฝาแฝดเช่นกัน และยังเรียกว่าดาวนกยูงสองตัวด้วย ส่วนชาวอียิปต์ถือว่าดวงสองดวงนี้คือเทพโฮรุส เป็นเทพเจ้าแห่งดวงตะวัน นับเป็นความเชื่อเก่าแก่มาก ขณะที่ชาวเอสกิโมถือว่าดาวสองดวงนี้เป็นเสาหลักของกระท่อมอิกลูของตน ที่ทำด้วยก้อนน้ำแข็ง
ในตำราดาราศาสตร์ของอินเดีย ระบุถึงนักษัตรที่ห้า ว่า "ปุนรวรสุ" หรือผู้ประเสริฐทั้งสอง ซึ่งอยู่ภายใต้อิทธิพลของนางอทิติ เทพีแห่งห้องฟ้า ซึ่งนางเป็นมารดาของอาทิตย์ทั้ง 12 องค์ที่เวียนกันมาปรากฏในแต่ละเดือน (แต่ละองค์มีชื่อต่างกัน) กำหนดของตำนานนี้ อาจเริ่มต้นขึ้นเมื่อ 4,000 ปีก่อนคริสตกาล เมื่อราศีมิถุนเริ่มเป็นเครื่องหมายของวสันตวิษุวัต
ดาวในกลุ่มดาวนี้

ดาวที่สำคัญที่สุดในกลุ่มดาวนี้คือดาวพอลลุกซ์และดาวคัสตอร์ซึ่งเป็นส่วนหัวของฝาแฝด โดยดาวคัสตอร์มีความสว่างปรากฏ 1.93 อยู่ห่างจากระบบสุริยะของเราออกไป 52 ปีแสง เป็นดาวขนาดไม่ใหญ่นัก ราวสองเท่าของดวงอาทิตย์ ส่วนดาวพอลลุกซ์ นั้นสว่างกว่า คือ 1.16 และอยู่ห่างออกไปจากระบบสุริยะของเรา 33.7 ปีแสง มีขนาดค่อนข้างใหญ่ คือราว 10 เท่าของดวงอาทิตย์ ดาวทั้งสองมีระยะห่างจากกัน 4.5 องศา ซึ่งช่วยให้ผู้สังเกตประมาณระยะห่างระหว่างดาวอื่น ๆ ได้
สำหรับดาวอิออตา (ι Gem) นั้นเป็นดาวยักษ์ใหญ่ มีขนาดราว 30 เท่าของดวงอาทิตย์ อยู่ไกลจากเราถึง 950 ปีแสง แต่ค่ารวมของความสว่างปรากฏ บ่งบอกว่าอยู่ใกล้กว่านั้นมาก คือราว 190 ปีแสงเท่านั้น อีกดวงหนึ่ง คือ ดาวเซตา (ζ Gem) เป็นดาวที่ไกลที่สุดในบรรดาดาวสว่างของกลุ่มดาวนี้ คือห่างออกไปกว่า 1,200 ปีแสง นับเป็นดาวแปรแสงชนิดหนึ่ง ขณะที่ ดาวเอตา (η Gem) เป็นดาวยักษ์แดง มีขนาดราว 50 เท่าของดวงอาทิตย์ อยู่ห่างออกไป 280 ปีแสง ซึ่งมีลักษณะเป็นดาวคู่และดาวแปรแสงด้วย
วัตถุอื่น ๆ

วัตถุน่าสนใจในกลุ่มดาวนี้ ได้แก่ M35 (NGC 2168) เป็นกระจุกดาวเปิด ที่สังเกตได้ง่ายจากกล้องขนาดเล็ก อยู่ห่างจากดาวเอตาไปทางตะวันตกเฉียงเหนือเพียง 2.5 องศา กระจุกดาวนี้น่าสนใจมาก มีดาวสว่างเป็นแนวโค้งนับร้อย ๆ ดวง อยู่ห่างออกไปราว 2,500 ปีแสง นอกจากนี้ยังมีเนบิวลาชื่อ "เอสกิโม" (NGC 2392) เป็นเนบิวลาที่ไกลกว่า คือประมาณ 10,000 ปีแสง ดาวตรงกลางมีความสว่าง 10 หากมีกล้องที่ใหญ่พอจะสังเกตได้ดี โดยเริ่มจากกล้องขนาดเล็ก จับวัตถุสีฟ้าเขียว แล้วใช้กล้องขนาดใหญ่มากสังเกตด้านหน้าของเนบิวลา ดวงตา จมูก และปาก และคอ ที่ดูคล้ายเอสกิโม
| ด ค กรายชื่อกลุ่มดาวโดยทอเลมี |
| --- | --- | --- |
|  แอนดรอมิดา  คนแบกหม้อน้ำ  นกอินทรี  แท่นบูชา  เรืออาร์โก  แกะ  สารถี  คนเลี้ยงสัตว์  ปู  หมาใหญ่  หมาเล็ก  แพะทะเล  แคสซิโอเปีย  คนครึ่งม้า  ซีฟิอัส   ซีตัส  มงกุฎใต้  มงกุฎเหนือ  นกกา  ถ้วย  หงส์  โลมา  มังกร  ม้าแกลบ  แม่น้ำ  คนคู่  เฮอร์คิวลีส  งูไฮดรา  สิงโต  กระต่ายป่า  คันชั่ง  หมาป่า  พิณ  คนแบกงู  นายพราน  ม้าบิน  เพอร์ซิอัส  ปลา  ปลาใต้  ลูกธนู  คนยิงธนู  แมงป่อง  งู  วัว  สามเหลี่ยม  หมีใหญ่  หมีเล็ก  หญิงสาว  |  แอนดรอมิดา  คนแบกหม้อน้ำ  นกอินทรี  แท่นบูชา  เรืออาร์โก  แกะ  สารถี  คนเลี้ยงสัตว์  ปู  หมาใหญ่  หมาเล็ก  แพะทะเล  แคสซิโอเปีย  คนครึ่งม้า  ซีฟิอัส   ซีตัส  มงกุฎใต้  มงกุฎเหนือ  นกกา  ถ้วย  หงส์  โลมา  มังกร  ม้าแกลบ  แม่น้ำ  คนคู่  เฮอร์คิวลีส  งูไฮดรา  สิงโต  กระต่ายป่า  คันชั่ง  หมาป่า  พิณ  คนแบกงู  นายพราน  ม้าบิน  เพอร์ซิอัส  ปลา  ปลาใต้  ลูกธนู  คนยิงธนู  แมงป่อง  งู  วัว  สามเหลี่ยม  หมีใหญ่  หมีเล็ก  หญิงสาว  |  |
| ด ค กกลุ่มดาว 88 กลุ่ม |
| --- | --- |
 แอนดรอมิดา  เครื่องสูบลม  นกการเวก  คนแบกหม้อน้ำ  นกอินทรี  แท่นบูชา  แกะ  สารถี  คนเลี้ยงสัตว์  สิ่ว  ยีราฟ  ปู  สุนัขล่าเนื้อ  สุนัขใหญ่  สุนัขเล็ก  แพะทะเล  กระดูกงูเรือ  แคสซิโอเปีย  คนครึ่งม้า  ซีฟิอัส  ซีตัส  กิ้งก่าคะมีเลียน  วงเวียน  นกเขา  ผมเบเรนิซ  มงกุฎใต้  มงกุฎเหนือ  นกกา  ถ้วย  กางเขนใต้  หงส์  โลมา  ปลากระโทงแทง  มังกร  ม้าแกลบ  แม่น้ำ  เตาหลอม  คนคู่  นกกระเรียน  เฮอร์คิวลีส  นาฬิกา  งูไฮดรา  งูไฮดรัส  อินเดียนแดง  กิ้งก่า  สิงโต  สิงโตเล็ก  กระต่ายป่า  คันชั่ง  หมาป่า  แมวป่า  พิณ  ภูเขา  กล้องจุลทรรศน์  ยูนิคอร์น  แมลงวัน  ไม้ฉาก  ออกแทนต์  คนแบกงู  นายพราน  นกยูง  ม้าบิน  เพอร์ซิอัส  นกฟีนิกซ์  ขาตั้งภาพ  ปลา  ปลาใต้  ท้ายเรือ  เข็มทิศ  ตาข่าย  ลูกธนู  คนยิงธนู  แมงป่อง  ช่างแกะสลัก  โล่  งู  เซกซ์แทนต์  วัว  กล้องโทรทรรศน์  สามเหลี่ยม  สามเหลี่ยมใต้  นกทูแคน  หมีใหญ่  หมีเล็ก  ใบเรือ  หญิงสาว  ปลาบิน  หมาจิ้งจอก
การทดลองอาวุธนิวเคลียร์

เมฆรูปเห็ดจากการทดสอบอาวุธเทอร์โมนิวเคลียร์คาสเซิลบราโวใน พ.ศ. 2497 ซึ่งถือเป็นการทดสอบอาวุธนิวเคลียร์ครั้งใหญ่ที่สุดที่สหรัฐอเมริกาเคยดำเนินการ
การทดลองนิวเคลียร์ชนิดต่าง ๆชั้นบรรยากาศ
ชั้นใต้ดิน
ชั้นบรรยากาศบน
ใต้น้ำ
การทดลองอาวุธนิวเคลียร์ เป็นการทดลองที่ดำเนินการเพื่อพิจารณาประสิทธิภาพของอาวุธนิวเคลียร์และผลกระทบจากการระเบิด การทดลองนิวเคลียร์ถือเป็นประเด็นทางการเมืองที่ละเอียดอ่อน รัฐบาลมักทำการทดลองเพื่อส่งสัญญาณถึงความแข็งแกร่ง เนื่องจากการทำลายและผลกระทบจากอาวุธนิวเคลียร์ การทดลองจึงถูกต่อต้านจากทั้งพลเรือนและรัฐบาล โดยมีการตกลงห้ามระหว่างประเทศ มีการทดลองหลายพันครั้ง โดยส่วนใหญ่เกิดขึ้นในช่วงครึ่งหลังของคริสต์ศตวรรษที่ 20
อุปกรณ์นิวเคลียร์ชิ้นแรกถูกจุดชนวนถูกทดลองโดยสหรัฐอเมริกาที่ทรินิตีในรัฐนิวเม็กซิโกเมื่อวันที่ 16 กรกฎาคม พ.ศ. 2488 โดยให้สมมูลประมาณ 20 กิโลตันของระเบิดทีเอ็นที การทดลองเทคโนโลยีอาวุธเทอร์โมนิวเคลียร์ครั้งแรกของอุปกรณ์ที่ออกแบบขึ้นโดยใช้ชื่อรหัสว่าไอวี่ไมค์ถูกทดลองที่เอเนเวตักอะทอลล์ในหมู่เกาะมาร์แชลล์เมื่อวันที่ 1 พฤศจิกายน พ.ศ. 2495 (วันที่ท้องถิ่น) โดยสหรัฐอเมริกาเช่นกัน อาวุธนิวเคลียร์ที่ใหญ่ที่สุดที่เคยทดลองคือซาร์บอมบาของสหภาพโซเวียตที่โนวายาเซมลยาเมื่อวันที่ 30 ตุลาคม พ.ศ. 2504 โดยมีสมมูลสูงสุดเท่าที่เคยเห็นมา โดยประเมินว่าอยู่ที่ 50–58 เมกะตัน
การถือกำเนิดของเทคโนโลยีนิวเคลียร์และผลกระทบที่เกิดขึ้นทั่วโลกมากขึ้นเรื่อย ๆ ทำให้เกิดขบวนการต่อต้านนิวเคลียร์ขึ้น และใน พ.ศ. 2506 สามรัฐ (สหราชอาณาจักร สหรัฐอเมริกา สหภาพโซเวียต) จากสี่รัฐที่มีอาวุธนิวเคลียร์ในขณะนั้นและอีกหลายรัฐที่ไม่มีอาวุธนิวเคลียร์ได้ลงนามในสนธิสัญญาจำกัดการทดลองอาวุธนิวเคลียร์ โดยให้คำมั่นว่าจะงดเว้นการการทดลองอาวุธนิวเคลียร์ในชั้นบรรยากาศ ใต้น้ำ หรือในอวกาศ ฝรั่งเศสทำการทดลองในชั้นบรรยากาศต่อไปจนถึง พ.ศ. 2517 และจีนทำการทดลองต่อไปจนถึง พ.ศ. 2523 โดยทั้งสองฝ่ายไม่ได้ลงนามในสนธิสัญญา
การทดลองใต้ดินที่ดำเนินการโดยสหภาพโซเวียตดำเนินต่อไปจนถึง พ.ศ. 2533 สหราชอาณาจักรจนถึง พ.ศ. 2534 สหรัฐอเมริกาจนถึง พ.ศ. 2535 และทั้งจีนและฝรั่งเศสจนถึง พ.ศ. 2539 ในการลงนามสนธิสัญญาว่าด้วยการห้ามทดลองนิวเคลียร์โดยสมบูรณ์ใน พ.ศ. 2539 ประเทศเหล่านี้ให้คำมั่นที่จะยุติการการทดลองนิวเคลียร์ทั้งหมด สนธิสัญญายังไม่ได้มีผลใช้บังคับเนื่องจากไม่สามารถให้สัตยาบันโดยแปดประเทศได้ อินเดียและปากีสถานที่ไม่ได้ลงนามได้ทำการทดลองอาวุธนิวเคลียร์ครั้งล่าสุดใน พ.ศ. 2541 เกาหลีเหนือได้ทำการทดลองนิวเคลียร์ใน พ.ศ. 2549, พ.ศ. 2552, พ.ศ. 2556, มกราคม พ.ศ. 2559, กันยายน พ.ศ. 2559 และ พ.ศ. 2560 การทดลองอาวุธนิวเคลียร์ที่ได้รับการยืนยันครั้งล่าสุดเกิดขึ้นในเดือนกันยายน พ.ศ. 2560 ในเกาหลีเหนือ
แหล่งข้อมูลอื่น

Federation of American Scientists เก็บถาวร 2016-09-04 ที่ เวย์แบ็กแมชชีน
Preparatory Commission for the Comprehensive Nuclear-Test-Ban-Treaty Organization
Nuclear Weapon Archive
NuclearFiles.org เก็บถาวร 2016-08-15 ที่ เวย์แบ็กแมชชีน
What About Radiation on Bikini Atoll?
"Time-lapse map of all nuclear weapon tests from 1945 to 1998." ที่ยูทูบ
Bulletin of the Atomic Scientists
Alsos Digital Library for Nuclear Issues
Atomic Bomb website and nuclear weapon testing articles
The Woodrow Wilson Center's Nuclear Proliferation International History Project
พระสัตถาที่ 2

พระสัตถาที่ 2 (เขมร: ព្រះបាទ សម្តេច សេដ្ឋា ទី២) หรือ บรมราชาที่ 10 (1702–1749), พระนามเมื่อครั้งประสูติ นักองค์ชี, ทรงเป็นพระมหากษัตริย์กัมพูชารัชกาลที่ 99
พระสัตถาที่ 2 เป็นพระราชโอรสในพระแก้วฟ้าที่ 3 (นักองค์อิม) พระองค์ครองราชย์ในปี ค.ศ. 1722 ในปี ค.ศ. 1736 พระศรีธรรมราชาที่ 3ทรงเสด็จกลับนิวัตรกัมพูชาอีกครั้งและได้ทรงชิงบัลลังก์พระสัตถาที่ 2 และขับไล่พระองค์จากพระราชบัลลังก์ ทำให้พระสัตถาที่ 2 ได้เสด็จลี้ภัยไปยังเมืองไซ่ง่อนเพื่อขอความช่วยเหลือทางการทหารจากเวียดนาม
ในปี ค.ศ. 1749 เกิดสงครามกลางเมืองเพื่อชิงราชบัลลังก์อีกครั้งในกัมพูชา ด้วยความช่วยเหลือของกองทัพเวียดนาม พระสัตถาที่ 2 ทรงเสด็จกลับกัมพูชาได้สำเร็จ อย่างไรก็ตามพระองค์ได้พ่ายแพ้ต่อกองทัพของนักองค์สงวน (ต่อมาทรงครองราชย์โดยเฉลิมพระนามเป็นพระศรีไชยเชษฐ์) พระสัตถาที่ 2 เสด็จสวรรคตในเวียดนามในปีเดียวกัน